सीवेज का सच: छह साल लेट, लागत दुगनी फिर भी सिंप्लेक्स पर मेहरबान है सरकार
अंडर ग्राउंड सीवेज प्रोजेक्ट का काम 24 महीने यानी अक्टूबर 2010 में पूरा हो जाना था, परंतु 100 महीने बाद भी काम अधूरा। प्रोजेक्ट कास्ट 212 करोड़ रुपए से बढ़कर 422 करोड़ को पार कर गई। हद की बात तो यह है कि प्रोजेक्ट का काम संभालने वाले सिंप्लेक्स इन्फ्रास्ट्रक्चर लिमिटेड को लगातार लेटलतीफी के बावजूद सरकार एक्सटेंशन पर एक्सटेंशन दिए जा रही है। दुर्भाग्य जनता का है कि प्रोजेक्ट की लेटलतीफी के चलते उसकी परेशानियों की मियाद भी सालों साल बढ़ती ही जा रही है।
आमतौर पर किसी भी ठेके में काम में देरी पर पेनाल्टी, ठेका निरस्त करने तथा ठेकेदार को ब्लैक लिस्टेड करने की कार्रवाई की जाती है, परंतु जिस प्रोजेक्ट से शहर भर की अच्छी भली सड़कें गड्ढों में तब्दील हो गईं, जनता गर्दो गुबार और गड्ढे भरी सड़कों पर चलने मजबूर हो गई, उस कार्य के ठेकेदार पर सरकार मेहरबानी पर मेहरबानियां करती चली जा रही है। सीवेज प्रोजेक्ट का ठेका अक्टूबर 2008 में दिया गया। मियाद थी दो साल। पूरे 8 साल बीतने के बावजूद जनता के हिस्से में जोन 2 का फेल्यूअर सीवेज प्रोजेक्ट हाथ आया। प्रोजेक्ट के लिए केंद्र सरकार ने 210.36 करोड़ रुपए की मंजूरी दी थी।
मेहरबानी जैसी कोई बात नहीं है।
कंपनी पर मेहरबानी की बात नहीं है। बताया न बहुत से कारण होते हैं। कंपनी ने तो ढिलाई बरती है। कभी विभाग जगह नहीं दे पाया। कहीं वार्डों में परेशानी आई। इस वजह से समय बढ़ता गया।
काम अगर बड़ा है तो निश्चित तौर पर एक्सटेंशन देने की कोई न कोई वजह होती है। विभागीय परेशानी के साथ-साथ कंपनियों की भी अपनी बहुत सी समस्या होती है। मैं कारण नहीं बता सकता।
एक्टेंशन की कई वजहें हैं। काम बड़ा है इसलिए ठेका निरस्त करना हल नहीं है। बीच में कंसल्टेंट कंपनी भी नहीं थी, इसलिए एक्सटेंशन देकर काम कराया जा रहा है। 30 जून का एक्सटेंशन दिया है।
2 इतनी मेहरबानी की क्या वजह है?
1 बार-बार कंपनी को एक्सटेंशन क्यों दिया जा रहा है?
24 महीने का काम 100 महीने बाद भी अधूरा
इन्होंने हटा दिए सीवेज कनेक्शन
वार्ड 59- अशोक गुप्ता पानी रिवर्स आ रहा था कनेक्शन हटा दिया
वार्ड 59- पंचराम मरकाम निकासी नहीं हो रही थी कनेक्शन हटा दिया
वार्ड 59- संतोष कुमार पानी रिवर्स आ रहा था कनेक्शन हटा दिया
वार्ड 56- नरेंद्र सोनी परेशान हो गए इसलिए कनेक्शन हटा दिया
वार्ड 56- मनोज शर्मा निकासी नहीं हो रही थी कनेक्शन हटा दिया
जबड़ापारा में निकासी के अभाव में लोग सीवेज के कनेक्शन लगातार हटा रहे हैं।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva